Paġna Permezz ta' ittra tal-11 ta' Lulju 2014, l-awtoritajiet tan-Netherlands innotifikaw lill-Kummissjoni dwar l-abbozz ta' digriet li jemenda d-Digriet dwar l-Apparati Mediċi (Besluit Medische Hulpmiddelen), li timmira li tipprojbixxi l-użu ta' materjali għall-mili dermali permanenti għal skopijiet li mhumiex rikostruttivi, skont l-Artikolu 14b tad-Direttiva 93/42/KEE. Bħala ġustifikazzjoni għal din il-miżura, in-Netherlands invokaw ir-riskju ta' sfigurament gravi li jista' jiġi kkawżat mill-użu ta' materjali għall-mili dermali permanenti. L-awtoritajiet tan-Netherlands iqisu li r-riskji ta' tali implikazzjonijiet ma jiġux ikkumpensati mill-benefiċċji tal-użu ta' materjali għall-mili dermali permanenti għal skopijiet estetiċi biss. Barra minn hekk, l-awtoritajiet tan-Netherlands stqarru li l-Assoċjazzjoni tan-Netherlands għall-Kirurġija Plastika ppubblikat standard tal-qasam li fih iddikjarat li l-materjali għall-mili dermali permanenti jridu jintużaw b'moderazzjoni u taħt kundizzjonijiet stretti biss. Fil-prattika, dan l-istandard tal-qasam diġà wassal għall-użu minimu ta' dawn il-prodotti. Għalhekk, huwa mistenni li l-projbizzjoni msemmija hawn fuq se jkollha ftit effett fuq il-bejgħ ta' dawn il-prodotti fin-Netherlands Fil-fehma tal-Kummissjoni, il-prodotti li l-abbozz tad-digriet qiegħed jimmira li jipprojbixxi huma dawk li huma maħsuba mill-manifattur għal skopijiet mediċi biss (jiġifieri skopijiet rikostruttivi) u li jistgħu jintużaw "mingħajr tikketta" għal skopijiet estetiċi, kif ukoll dawk maħsuba mill-manifattur biex jintużaw kemm għal skop mediku kif ukoll għal skop estetiku u li jkunu jikkwalifikaw ukoll bħala apparati mediċi u li b'konsegwenza ta' dan, ikunu koperti mil-leġiżlazzjoni dwar l-apparati mediċi. Għalhekk, il-Kummissjoni tqis li għalkemm il-projbizzjoni tikkonċerna biss l-użu estetiku ta' materjali għall-mili dermali permanenti, hija tista' tirrestrinġi t-tqegħid fis-suq ta' prodotti li jikkwalifikaw bħala apparati mediċi. Il-prodotti ppreżentati bħala li huma maħsuba għall-użu estetiku biss jistgħu jaqgħu barra mill-kamp ta' applikazzjoni tal-leġiżlazzjoni nazzjonali dwar l-apparati mediċi. Għalhekk, il-Kummissjoni tistieden lill-awtoritajiet tan-Netherlands biex jikkunsidraw jekk il-projbizzjoni għandhiex tiġu inkluża biss fid-digriet dwar l-apparati mediċi jew inkella tkun inkluża wkoll f'leġiżlazzjoni nazzjonali oħra, li l-prodotti li huma maħsuba biss għal skop estetiku jkunu jaqgħu fil-kamp ta' applikazzjoni tagħha. Fis-17 ta' Novembru 2014, fl-okkażjoni tal-laqgħa tal-Grupp ta' Esperti dwar l-Apparati Mediċi, seħħet konsultazzjoni f'konformità mal-Artikolu 14b dwar il-projbizzjoni prevista. Din tat l-opportunità kemm lill-Istati Membri kif ukoll lir-rappreżentanti tal-partijiet ikkonċernati l-oħra biex jesprimu l-fehmiet tagħhom dwar il-miżura proposta. Matul id-diskussjonijiet, il-ġustifikazzjoni invokata min-Netherlands, wara li saret il-valutazzjoni tar-riskju magħmula fuq livell nazzjonali, ma ġietx iddubitata — la minn Stati Membri oħra u lanqas mill-partijiet ikkonċernati. Madankollu, l-Istati Membri ma kinux tal-fehma li huwa neċessarju li l-projbizzjoni tiġi estiża għat-territorju tal-Unjoni, b'mod partikolari, minħabba l-approċċi differenti għall-kwalifikazzjoni ta' dawn il-prodotti. Minħabba r-raġunamenti ppreżentati min-Netherlands u l-eżitu tal-konsultazzjonijiet, il-Kummissjoni tqis li r-riskji assoċjati mal-użu ta' materjali għall-mili dermali permanenti jiġġustifikaw il-projbizzjoni tagħhom għal skopijiet estetiċi biss. Abbażi ta' dak li ssemma hawn fuq, il-Kummissjoni hija tal-opinjoni li d-digriet tan-Netherlands li jemenda d-Digriet dwar l-Apparati Mediċi li jipprojbixxi l-użu ta' materjali għall-mili dermali permanenti għal skopijiet estetiċi huwa ġġustifikat. Magħmul fi Brussell, it-22 ta' Lulju 2015. Iċ-ċirku ta' barra tal-munita juri t-12-il stilla tal-bandiera Ewropea. L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lill-partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7703 — PontMeyer/DBS, fl-indirizz li ġej: Il-Kroazja Il-Klassi 1.2. Prodotti tal-laħam (imsajrin, immellħin, affumikati, eċċ.) Id-"Drniški pršut" hija s-sieq ta' wara tal-ħanżir immellħa b'melħ tal-baħar mhux maħdum, ippressata, affumikata fil-kesħa u mnixxfa, fejn il-proċess kollu jieħu mill-inqas 12-il xahar. Il-perżut għandu dehra karatteristika partikolari minħabba li ma fihx l-għadam pelviku, l-għaksa u l-parti tal-ġilda u x-xaħam ta' fuq in-naħa ta' ġewwa tas-sieq, u x-xifer tiegħu huwa ttundjat u lixx mad-dawra kollha. Il-perżut ma jistax ikollu difetti fuq in-naħa ta' barra iżda jaf ikun għad fadallu xi traċċi ta' saff irqiq ta' moffa fuq il-wiċċ. Malli jitqatta' roti roti jiddistingwi ruħu bil-kulur aħmar skur tiegħu, apparti mill-bjuda tal-parti xaħmija u għandu wkoll riħa qawwija ta' laħam tal-majjal immaturat, kemxejn affumikat u mnixxef. Il-grad tipiku ta' dessikazzjoni jiddetermina l-għamla eċċellenti tal-perżut, il-faċilità li bih jinqata' u jittiekel, jiġifieri li l-biċċiet jistgħu jinbelgħu malajr minħabba s-sukkulenza u l-palatabbiltà tal-perżut. Il-perżut għandu togħma xi ftit ħelwa u distinta u huwa wkoll kemxejn mielaħ. Meta tittiekel biċċa mill-perżut l-aroma tagħha tħalli togħma pjaċevoli kemxejn ħelwa u mielħa mhux aċiduża jew morra u mingħajr snuħija. Sabiex id-"Drniški pršut" jitqiegħed fis-suq irid ikollu piż minimu ta' 6,5 kg, b'40 % ilma fil-laħam, b'mhux aktar minn 7,0 % melħ (NaCl) u b'inqas minn 0,90 attività tal-ilma (aw). Id-"Drniški pršut" huwa manifatturat esklussivament minn saqajn warranija friski tal-ħnieżer li apparti t-tkessiħ b'temperatura bejn -1 °C u +4 °C, ma jistax jgħaddi minn proċessi ta' preżervazzjoni ulterjuri, bħall-iffriżar. Jistgħu jintużaw biss saqajn li l-freskezza tagħhom tkun ġiet ippreżervata u li huma adatti mikrobijoloġikament. Ma jistax jintuża laħam ta' kwalità inferjuri jew b'kulur ċar, li jkun artab u laħam jogħroq jew partikolarment skur, iebes u niexef. Għall-produzzjoni tad-"Drniški pršut", is-saqajn jiġu mirquma biex jitneħħew l-għaksa, s-sakru, l-għadma pelvika u l-vetebra tal-koċċide. Iżda fis-sieq jitħallew il-wirk, it-tibja u l-fibula inkluża l-patella kif ukoll il-parti li tikber fuq ġewwa tal-iskju u, jiddependi mit-tul tal-qatgħa biex titneħħa l-għaksa, il-bqija tal-għadam tarsali. Is-saqajn li jkunu ġew mirquma għat-tmelliħ, ma jkollhomx parti mill-ġilda u mix-xaħam fuq in-naħa ta' ġewwa sal-ġoga tal-irkoppa u parti mill-muskolu, għax dawn jitneħħew f'forma ta' nofs ċirku flimkien max-xaħam u fuq l-istess livell tiegħu, u allura x-xifer ta' taħt tal-perżut ikun bejn 5cm u 8cm minn ras il-wirk. Is-saqajn mirquma ma jistax ikollhom difetti, tbenġil, partijiet mhux lixxi jew imqabbżin 'il barra. Is-saqajn iridu jiġu mmellħa bejn jumejn jew erbat ijiem wara l-qatla. Is-sieq mirquma għat-tmelliħ trid tkun tiżen mill-inqas 11-il kilogramma. L-istadji kollha tal-produzzjoni tad-"Drniški pršut" iridu jsiru fiż-żona ġeografika msemmija fil-punt 4. Il-proċess tal-produzzjoni jinkludi t-tmelliħ, l-ippressar, it-tlaħliħ, l-affumikar, it-tnixxif bl-arja u l-maturazzjoni. Id-"Drniški pršut" jista' jitqiegħed fis-suq sħiħ, imqatta' f'biċċiet f'għamliet differenti jew imqatta' roti roti. Il-biċċiet tal-perżut u l-perżut imqatta' roti roti jitqiegħdu fis-suq f'imballaġġi bil-vakwu ta' diversi għamliet, daqsijiet u piżijiet. Fi tmiem il-proċess tal-produzzjoni, id-"Drniški pršut" li jkun jissodisfa r-rekwiżiti kollha previsti fl-ispeċifikazzjoni tal-prodott jiġi mmarkat b'timbru li jaħraq fuq il-ġenb tal-qoxra bil-marka ta' "Drniški pršut". Qabel titqiegħed fis-suq jiġi ttikkettat ukoll bl-identifikatur komuni ta' "Drniški pršut". Jekk il-prodott jitneħħewlu l-għadam u jitqatta' f'biċċiet jew roti roti, l-imballaġġi kollha li jitqiegħdu fis-suq ikun irid ikollhom il-marka tal-identifikatur komuni ta' "Drniški pršut". Id-disinji tal-marka u tal-identifikatur komuni ta' "Drniški pršut" huma stabbiliti fl-ispeċifikazzjoni tal-prodott. L-utenti kollha tal-indikazzjoni li jqiegħdu prodotti fis-suq li jkunu konformi mal-ispeċifikazzjoni tal-prodott għandhom id-dritt jużaw il-marka u l-identifikatur komuni ta' "Drniški pršut" fl-istess waqt. Id-disinji tal-marka u tal-identifikatur komuni ta' "Drniški pršut" huma ppreżentati fl-Istampi 1 u 2. Iż-żona tal-produzzjoni ta' "Drniški pršut" tinsab fil-kontea ta' Šibenik-Knin fi ħdan il-limiti amministrattivi tal-belt ta' Drniš u l-muniċipalitajiet fil-viċinat ta' Promina, Ružić, Unešić u Biskupija. Id-"Drniški pršut" huwa prodott f'żona ġeografika bi mikroklima speċifika. Minkejja li qiegħda qrib il-baħar (20-30km f'linja dritta), iż-żona tippreżenta karatteristiċi ta' klima Mediterranja modifikata. Ħafna drabi, il-klima tkun l-aktar submediterranja bi sjuf sħan (karatterizzati bi sħana toqtol u niexfa), u xtiewi moderati fejn rari tagħmel borra. L-irjieħ frekwenti mil-Lvant, mix-Xlokk u mill-Grigal għandhom impatt kbir fuq il-klima taż-żona kollha, minħabba li jonfħu għal medja ta' 65 % tas-sena. Fix-xitwa sikwit iqumu rjieħ li jnixxfu u jkessħu l-arja u li jġiegħlu l-laħam jogħroq. F'dan ir-rigward, ta' importanza partikolari hija l-alterazzjoni bejn il-bora, li huwa r-riħ dominanti, niexef u kiesaħ li jiġi mill-Grigal u jonfoħ mill-massif tad-Dinara u l-muntanji li jiċċirkondawh lejn il-baħar, u s-sirocco jew il-jugo, li huma rjieħ mix-Xlokk li jġibu magħhom sħana u umdità mill-baħar. Grazzi għall-alterazzjoni bejn il-bora u s-sirocco u l-prossimità tal-Adrijatiku, it-temperaturi mhumiex baxxi b'mod estrem fix-xitwa, u l-arja hija mnixxfa u mkessħa bi rjieħ frekwenti mill-muntanji. Din hija protezzjoni naturali u essenzjali kontra d-deterjorazzjoni tal-laħam, l-aktar waqt il-bidu tal-produzzjoni ta' "Drniški pršut" meta l-prieżet jgħaddu mill-proċess tat-tmelliħ u tat-tnixxif. Minħabba f'hekk, it-temperatura medja tal-arja fiż-żona tad-Drniš tvarja minn 3,7 °C sa 5 °C bejn Diċembru u Frar meta l-umdità relattiva tal-arja tkun bejn is-76 % u t-78 %. Dan joħloq kundizzjonijiet kiesħa u niexfa li huma bżonjużi għall-preżervazzjoni affidabbli ta' "Drniški pršut" permezz tat-tmelliħ u t-tnixxif. Dawn it-temperaturi u l-livelli tal-umdità flimkien mar-riħ kiesaħ u niexef jiffaċilitaw il-produzzjoni tal-prodott "Drniški pršut", li tibda proprju f'dak iż-żmien tas-sena. L-ispeċifiċità tal-prodott "Drniški pršut" tirriżulta mill-karatteristiċi partikolari tiegħu, bħalma huma t-togħma inqas mielħa tiegħu, l-aroma kemxejn imdaħħna tiegħu u l-livell tad-dessikazzjoni tiegħu, li huma r-riżultat tal-metodu tradizzjonali tal-produzzjoni u l-adattament għall-klima lokali, u r-reputazzjoni antika tiegħu u l-importanza fis-suq domestiku u lil hinn minnu. Minħabba t-temperaturi baxxi tal-arja, li b'mod naturali jipproteġu l-laħam milli jiddeterjora matul ix-xitwa, dawk li jimmanifatturaw il-perżut ta' Drniš jistgħu jużaw kwantità moderata ta' melħ fil-proċess ta' tmelliħ. Sal-lum il-ġurnata, l-injam tal-fagu, l-injam tal-karpin, l-injam tal-ġinebru, il-qxur tal-lewż u l-l-elikriż niexef għadhom jiġu affumikati bl-idejn u l-prieżet normalment jiġu affumikati meta t-temp ikun sħun u umdu u mbagħad jingħataw daqsxejn arja meta jkun qed jonfoħ ir-riħ mill-Grigal (il-bora). Sabiex "Drniški pršut" jieħu l-kulur, l-għamla, ir-riħa u t-togħma magħrufa tiegħu hemm bżonn li jiġi mmellaħ u affumikat bir-reqqa filwaqt li t-tnixxif u l-maturazzjoni għandhom jieħdu mill-inqas sena. Il-kura, l-għarfien u l-esperjenza ta' dawk li jimmanifatturaw il-perżut ta' Drniš, flimkien mal-familjarità tagħhom mal-kundizzjonijiet lokali tat-temp, minn dejjem kienu fatturi indispensabbli fil-manifattura tradizzjonali u l-kwalità magħrufa ta' "Drniški pršut". Ir-rabta bejn "Drniški pršut" u l-inħawi ġeografiċi ġejja mit-tradizzjoni antika tal-produzzjoni u r-reputazzjoni għolja tal-perżut mir-reġjun ta' Drniš, kif ukoll mill-klima favorevoli u l-għarfien u s-sengħa tal-popolazzjoni lokali. It-tradizzjoni rikka tal-produzzjoni tal-perżut inħolqot minn diversi ġenerazzjonijiet ta' nies lokali, li għamlu użu għaqli tal-kundizzjonijiet naturali "mogħtija minn Alla" u allura l-belt ta' Drniš u l-inħawi ilhom magħrufa għall-perżut li jipproduċu. Grazzi għall-kwalità tiegħu "Drniški pršut" minn dejjem kien magħruf fost il-prieżet manifatturati domestikament, kif jidher f'artikolu tal-gazzetta ppubblikat fl-1978 intitolat "Unikati drniške pršutoteke" (Prodotti uniċi tal-ħanut tal-prieżet ta' Drniš) (Nedjeljna Dalmacija, il-15.4.1978), filwaqt li l-fatt li dan ittiekel fid-Dar Irjali fl-okkażjoni tal-koronazzjoni tar-Reġina Eliżabbetta II tar-Renju Unit fit-2 ta' Ġunju 1953, u għal darb'oħra meta din iċċelebrat il-ħamsin anniversarju tal-koronazzjoni tagħha (Nota ta' ringrazzjament mill-Palazz ta' Buckingham, l-2002), jindika l-livell għoli eċċezzjonali tiegħu u l-livell ta' prestiġju internazzjonali li għandu dan il-perżut. Sal-gwerra fis-snin disgħin, il-perżut mill-impjant tal-produzzjoni fi Drniš kien l-iktar marka ta' perżut kummerċjalment importanta u magħrufa fis-suq domestiku. "Drniški pršut" żamm ir-reputazzjoni tajba tiegħu sal-ġurnata tal-lum u huwa magħruf mhux biss fil-pajjiżi li qabel kienu l-Jugoslavja iżda anki fi nħawi oħra. [it-tieni subparagrafu tal-Artikolu 6(1) ta' dan ir-Regolament]
Extracted from C_241_2015.html